CELEX: 22008D0096
Language: sk
Date: 2008-09-26 00:00:00
Title: Rozhodnutie Spoločného výboru EHP č. 96/2008 z  26. septembra 2008 , ktorým sa mení a dopĺňa príloha II (Technické predpisy, normy, skúšky a osvedčovanie) k Dohode o EHP

20.11.2008   
            
            
               SK
            
            
               Úradný vestník Európskej únie
            
            
               L 309/15
            
         
      ROZHODNUTIE SPOLOČNÉHO VÝBORU EHP
   č. 96/2008
   z 26. septembra 2008,
   ktorým sa mení a dopĺňa príloha II (Technické predpisy, normy, skúšky a osvedčovanie) k Dohode o EHP
   SPOLOČNÝ VÝBOR EHP,
   so zreteľom na Dohodu o Európskom hospodárskom priestore zmenenú a doplnenú protokolom, ktorým sa upravuje Dohoda o Európskom hospodárskom priestore, ďalej len „dohoda“, a najmä na jej článok 98,
   keďže:
   
               (1)
            
            
               Príloha II k dohode bola zmenená a doplnená rozhodnutím Spoločného výboru EHP č. 4/2008 z 1. februára 2008 (1).
            
         
               (2)
            
            
               Výkladové oznámenie Komisie 2007/C 68/04 o postupoch registrácie motorových vozidiel s pôvodom v inom členskom štáte (2) sa má začleniť do dohody.
            
         
               (3)
            
            
               Uznesenie Rady z 29. júna 1977 (3) a oznámenie Komisie C/281/88/s. 9 (4) sú zastarané, a preto je potrebné odkaz na ne v rámci dohody vypustiť,
            
         ROZHODOL TAKTO:
   Článok 1
   Kapitola I prílohy II k dohode sa mení a dopĺňa takto:
   
               1.
            
            
               Znenie bodu 46 (uznesenie Rady z 29. júna 1977) a bodu 47 (oznámenie Komisie C/281/88/s. 9) sa vypúšťa.
            
         
               2.
            
            
               Za bod 47 sa vkladá tento bod:
               
                           „48.
                        
                        
                           
                              52007 SC 0169: výkladové oznámenie Komisie 2007/C 68/04 o postupoch registrácie motorových vozidiel s pôvodom v inom členskom štáte (Ú. v. EÚ C 68, 24.3.2007, s. 15).“
                        
                     
         Článok 2
   Znenie výkladového oznámenia Komisie 2007/C 68/04 v islandskom a nórskom jazyku, ktoré sa uverejní v dodatku EHP k Úradnému vestníku Európskej únie, je autentické.
   Článok 3
   Toto rozhodnutie nadobúda účinnosť 27. septembra 2008 pod podmienkou, že Spoločnému výboru EHP boli doručené všetky oznámenia podľa článku 103 ods. 1 dohody (5).
   Článok 4
   Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
   
      V Bruseli 26. septembra 2008
      
         
            Za Spoločný výbor EHP
         
         
            predseda
         
         J. N. V. knieža Nikolaus von LIECHTENSTEIN
         
      
   
   
      (1)  Ú. v. EÚ L 154, 12.6.2008, s. 7.
   
      (2)  Ú. v. EÚ C 68, 24.3.2007, s. 15.
   
      (3)  Ú. v. ES C 177, 26.7.1977, s. 1.
   
      (4)  Ú. v. ES C 281, 4.11.1988, s. 9.
   
      (5)  Ústavné požiadavky neboli oznámené.